विधायक श्री तिवारी ने इस अवसर पर कहा कि सभी को यातायात नियमों का पालन करना चाहिये। नियमों का पालन करने से बडी संख्या में हो रही सड़क दुर्घटनाओं को रोका जा सकता है। पुलिस अधीक्षक श्री गौर ने यातायात नियमों का पालन करने की अपील की तथा यातायात के नियमों का जागरूकता रथ एवं मोटर साइकिल रैली को झंडी दिखाकर रवाना किया। पुलिस अधीक्षक श्री गौर ने बताया कि प्रदेश के मुख्यमंत्री श्री शिवराज सिंह चौहान के निर्देशन में 4 से 11 सितम्बर तक सडक सुरक्षा एवं यातायात जागरूकता अभियान चलाया जावेगा। इस दौरान विभिन्न स्थानों तथा स्कूलों में भी जागरूकता के कार्यक्रमों का आयोजन किया जावेगा।